CELEX: 32015D2108
Language: hu
Date: 2015-11-16 00:00:00
Title: A Tanács (EU) 2015/2108 határozata (2015. november 16.) az Unió által a legkevésbé fejlett tagországok szolgáltatásainak és szolgáltatóinak biztosítani szándékozott preferenciális elbánás bejelentése, valamint a piacra jutáson túlmenő preferenciális elbánás jóváhagyásának a kérelmezése céljából a Világkereskedelmi Szervezet Szolgáltatáskereskedelmi Tanácsában az Európai Unió nevében képviselendő álláspont meghatározásáról

21.11.2015   
            
            
               HU
            
            
               Az Európai Unió Hivatalos Lapja
            
            
               L 305/47
            
         A TANÁCS (EU) 2015/2108 HATÁROZATA
   (2015. november 16.)
   az Unió által a legkevésbé fejlett tagországok szolgáltatásainak és szolgáltatóinak biztosítani szándékozott preferenciális elbánás bejelentése, valamint a piacra jutáson túlmenő preferenciális elbánás jóváhagyásának a kérelmezése céljából a Világkereskedelmi Szervezet Szolgáltatáskereskedelmi Tanácsában az Európai Unió nevében képviselendő álláspont meghatározásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak a 218. cikke (9) bekezdésével együtt értelmezett 91. és 100. cikkére, valamint 207. cikke (4) bekezdésének első albekezdésére,
   tekintettel az Európai Bizottság javaslatára,
   mivel:
   
               (1)
            
            
               A Kereskedelmi Világszervezetet (WTO) létrehozó Marrakesh-i Egyezmény IX. cikke többek között meghatározza az említett egyezmény 1A., 1B., illetve 1C. mellékletében szereplő multilaterális kereskedelmi megállapodások és azok mellékletei alóli mentességek megadásának eljárásait.
            
         
               (2)
            
            
               2011-ben egy olyan mentesség iránti kérelmet nyújtottak be, amely lehetővé teszi, hogy a WTO-tagok preferenciális elbánást biztosíthatnának a legkevésbé fejlett tagországok (LDC-országok) szolgáltatásainak és szolgáltatóinak anélkül, hogy az összes többi WTO-tag hasonló szolgáltatásait és szolgáltatóit is ugyanilyen elbánásban részesítenék; e mentesség kivételes eltérést jelent a szolgáltatások kereskedelméről szóló általános egyezmény (GATS) II. cikkének 1. bekezdése szerinti kötelezettségektől. A mentességet támogató uniós álláspontot a 2012/8/EU tanácsi határozat (1) fogadta el.
            
         
               (3)
            
            
               A WTO miniszteri konferenciája 2011. december 17-én határozatban hatalmazta fel a WTO-tagokat, hogy 15 éves időszakra ilyen preferenciális elbánást biztosítsanak a legkevésbé fejlett tagországok szolgáltatásainak és szolgáltatóinak. E határozat alapján, a preferenciális elbánást biztosító WTO-tagoknak értesítést kell benyújtaniuk a Szolgáltatáskereskedelmi Tanácsnak, továbbá a GATS XVI. cikkében leírtaktól eltérő intézkedések alkalmazására vonatkozó preferenciális elbánást a Szolgáltatáskereskedelmi Tanácsnak a saját eljárásai szerint jóvá kell hagynia.
            
         
               (4)
            
            
               A 2013. december 7-i WTO miniszteri konferencián elfogadott határozat 1.3. pontja ismételten kimondta azt a követelményt, hogy a GATS XVI. cikkében leírttól eltérő intézkedések alkalmazásához a Szolgáltatáskereskedelmi Tanács jóváhagyását kell kérni.
            
         
               (5)
            
            
               A legkevésbé fejlett tagországok szolgáltatásai és szolgáltatói tekintetében biztosított, az Uniótól és tagállamaitól eltérő WTO-tagok által bejelentett, a GATS XVI. cikkében leírtaktól eltérő intézkedések alkalmazására vonatkozó preferenciális elbánás jóváhagyásával kapcsolatban a Szolgáltatáskereskedelmi Tanácsban az Unió nevében képviselendő álláspontot az (EU) 2015/1570 tanácsi határozat (2) állapította meg.
            
         
               (6)
            
            
               A 2011. december 17-i és a 2013. december 7-i WTO miniszteri konferenciák határozataival összhangban az Unió 2015. július 30-án jelezte a Szolgáltatáskereskedelmi Tanácsnak, hogy a szükséges belső eljárások függvényében értesítést kíván küldeni arról a preferenciális elbánásról, amelyet az Unió a legkevésbé fejlett tagországok szolgáltatásainak és szolgáltatóinak biztosítani szándékozik.
            
         
               (7)
            
            
               Ez összhangban áll az Unió fejlesztési célkitűzéseivel, és elősegíti a dohai fejlesztési menetrenddel kapcsolatos szolgáltatásokról folytatott tárgyalások részleges lezárását az, hogy az Unió a legkevésbé fejlett tagországok szolgáltatásainak és szolgáltatóinak biztosítani szándékozott, a piacra jutáson túllépő preferenciális elbánás jóváhagyását kérelmezze, különös tekintettel a természetes személyek szolgáltatás nyújtása céljából való ideiglenes tartózkodása tekintetében biztosított kedvezményekre, amelyek célja, hogy ösztönzőket teremtsen a nemzetközi jog szerinti visszafogadási kötelezettségek teljesítésére, a meglévő visszafogadási megállapodások végrehajtására és újak megkötésére, amennyiben a legkevésbé fejlett tagországok együttműködnek az Unióval a migráció kezelésében.
            
         
               (8)
            
            
               Ezért helyénvaló meghatározni azt az álláspontot, amelyet a legkevésbé fejlett tagországok szolgáltatásai és szolgáltatóinak biztosítani szándékozott preferenciális elbánás bejelentése érdekében, továbbá a piacra jutáson túlmenő preferenciális elbánás jóváhagyásának a kérelmezése céljából a Szolgáltatáskereskedelmi Tanácsban az Unió nevében képviselni kell,
            
         ELFOGADTA EZT A HATÁROZATOT:
   1. cikk
   Az Unió nevében a Szolgáltatáskereskedelmi Tanácsnak értesítést kell küldeni a arról a preferenciális elbánásról, amelyet az Unió a S/C/N/840 sz. WTO-dokumentumnak megfelelően, a 2011. december 17-i és a 2013. december 7-i WTO miniszteri konferenciákon elfogadott határozatokkal összhangban a legkevésbé fejlett tagországok szolgáltatásainak és szolgáltatóinak biztosítani szándékozik, továbbá Szolgáltatáskereskedelmi Tanácsának jóváhagyását kell kérni a piacra jutáson túlmenő kedvezményeket illetően.
   2. cikk
   Ez a határozat az elfogadásának napján lép hatályba.
   
      Kelt Brüsszelben, 2015. november 16-án.
      
         
            a Tanács részéről
         
         
            az elnök
         
         F. ETGEN
      
   
   
      (1)  A Tanács 2011. december 14-i 2012/8/EU határozata a Kereskedelmi Világszervezet miniszteri konferenciáján belül a legkevésbé fejlett országok szolgáltatásainak és szolgáltatóinak biztosítandó preferenciális elbánás érdekében történő mentességmegadásra irányuló kérelem tekintetében az Európai Unió által képviselendő álláspont meghatározásáról (HL L 4., 2012.1.7., 16. o.).
   
      (2)  A Tanács 2015. szeptember 18-i (EU) 2015/1570 határozata a legkevésbé fejlett tagországok szolgáltatásai és szolgáltatói tekintetében biztosított, az Uniótól és tagállamaitól eltérő WTO-tagok által bejelentett, a GATS XVI. cikkében leírtaktól eltérő intézkedések alkalmazására vonatkozó preferenciális elbánás jóváhagyásával kapcsolatban a Világkereskedelmi Szervezet Szolgáltatáskereskedelmi Tanácsában az Európai Unió nevében képviselendő álláspont meghatározásáról (HL L 245., 2015.9.22., 6. o.).